ལིའུ་ཧུང་ཝེ་ནི་ཆུང་དུས་ནས་འཕྲུལ་ཆས་ཀྱི་རིགས་ལ་སྤྲོ་བ་ཆེ་ཞིང་།ཚན་རྩལ་ཐད་ཀྱི་བརྙན་འཕྲིན་དང་དཔེ་ཆ་ལ་བལྟ་རྒྱུར་ཤིན་ཏུ་དགའ་ལ།ཨ་མས་ཀྱང་དེའི་ཐད་རྒྱབ་སྐྱོར་ཆེན་པོ་བྱེད།དེ་བས༢༠༠༩ལོའི་ཟླ༩བར་སློབ་ཆེན་ལ་རྒྱུགས་འཕྲོད་དེ།ཆེད་ལས་ཀྱང་རང་གི་དགའ་ཕྱོགས་དེ་བདམས།སློབ་ཆེན་དངོས་གཞིའི་སྐབས་སུ།ཁོ་རང་ཁོམ་སྐལ་ཙམ་བྱུང་ཚེ་སྡོད་ཤག་ཏུ་འཕྲུལ་ཆས་ཇུས་འགོད་ཀྱི་རི་མོ་སྣ་ཚོགས་འབྲི་བ་དང་གསར་གཏོད་ཀྱི་བློ་སྒོ་འབྱེད་ཆེད་ཕྱི་གླིང་གི་ཚན་རྩལ་ཐད་ཀྱི་དཔེ་ཆ་སྣ་ཚོགས་ལ་ལྟ།དངོས་གཞིའི་སྐབས་སུ་སློབ་སྦྱོང་གི་འབྲས་བུ་ཧ་ཅང་བཟང་བ་མ་ཟད།ད་དུང་གསར་གཏོད་ཐད་ཀྱི་འགྲན་བསྡུར་དང་བྱེད་སྒོ་སྣ་ཚོགས་ལ་ཞུགས་ཏེ་བྱ་དགའ་ཡང་རབ་དང་རིམ་པ་ཐེངས་མང་ལོན།